Peale Kuštševskaja asula tragöödiat sattus nimetatud asula vene võimude ning ajaklirjanduse teravdatud tähelepanu alla.    Teatavasti pandi selles asulas ööl vastu 05. novembrit kurjategijate poolt toime massimõrv, kus tapeti 12  inimest, nii noori kui vanu, mehi, kui naisi.    Kuštševskajast kirjutatakse, näidatakse vene meedias pea igapäevaselt. Ja selgunud on teatud mõttes hullemgi tõde selle asula kohta kui oli seal meediatähelepanu katalüsaatorina toimunud tapatöö.    Nimelt selgus, et see asula oli juba aastaid täiel määral kuritegelike organiseeritud struktuuride kontrolli all  Kohalik ametlik võim toimis vaid väliselt ning tegeles peamiselt "fassaadi" loomisega avalikkuse jaoks. Selgus, et viimaste aastate jooksul on seal toime pandud kümneid ning kümneid tapmisi, suuremahulisi väljapressimisi, isikliku vara röövimisi ning vägistatud vähemalt 220 naist ning tüdrukut.    Tänane Eho Moskvõ teatab, et Kuštševskaja järel on avastatud veel üks asula, mis on langenud välja vene ametlike võimude kontrolli alt ning, mille eluolu valitsevad kuritegelikud grupeeringud. Selleks asulaks olevat ligi 60 000 elanikuga linn venemaal, Vladimir'i oblastis - Guss-Hrustalnõi.    Kuštševskaja  järellainetuse mõjul on kohalikud elanikud saatnud kirja kõige kõrgemale - peaminister V. Putin'ile. Selles kirjas kirjeldavad nad olukorda linnas, kus kuritegevus end vabalt tunneb.    Elanike sõnul põlevad öösiti linnas kauplused ja autod ning kogu võimutäius linnas on üle läidnud täiel määral kurjategelikele struktuuridele. Avalikult rünnatakse ettevõtjaid ning ühiskondlikke struktuure, kes on keeldunud koostööst kriminaalidega. Miilitsad keelduvad aga kuritegusid uurimast.    Kirja  autorid väidavad, et kuritegevus on viimasel ajal eriti aktiviseerunud ning see on ilmses seoses märtsis toimuvate valimistega kohalikesse võimuorganitesse - kurjategijad tahavad ka avalikult ning ametlikult võimu eesotsas olla.    BHR arvamus on siinjuures lihtne - venemaal on kurjategijate võimu all mitte ainult ülalnimetatud kaks asulat, vaid oluliselt rohkem asulaid, linnu ja külasid. Vene mõistes kriminaalide faktilise kontrolli all on tõenäoliselt sadu asulaid.    Kuid nagu  öeldakse - kala hakkab mädanema peast. Kuidas saakski see teistit olla, kui vene riik ise sündis kuriteost (riigipöördega 1917), kui seal on aastaid kultiveeritud kuritegevust riigi kõrgeimas poliitilises ešelonis, kui kuritegevust populariseeritakse noorte seas läbi filmide ning raamatute ning kui riik ise samuti oma suhetes naabritesse on läbi-lõhki kuritegelik - mõelgem siinjuures kasvõi Eesti riigi ja rahva käest varastatud vara peale (alates presidendi ametiketist, ülikooli varadest ning lõpetades meile  legaalselt kuuluvate maade ja varadega näiteks Petserimaal).